ટેકનોલોજીને લગતાં ને શિક્ષણને લગતા બ્લોગ છે, તો નેટ પર વેપારના પણ બ્લોગસ છે. અન્ય ભાષાઓની જેમ ગુજરાતીમાં પણ મોટાભાગના બ્લોગ્સ પર એક જ પ્રકારનાં વાંચનનું પુનરાવર્તન થતું જોવા મળે છે. શરૂઆતથી જ કવિતાને લગતાં બ્લોગ્સનું પ્રમાણ સૌથી વધુ રહ્યું છે. સમય જતા એમાં એક મૂળભૂત ફેર થયો છે. પહેલાં પ્રસિદ્ધ કવિઓની રચનાઓ પ્રકાશિત કરતા હોય એવા બ્લોગ્સ વધુ હતા, જ્યારે આજે મૌલિક કવિતાઓનાં બ્લોગ્સ વધુ છે. ઘણીવાર તો એમ લાગે કે વાચકો કરતાં કવિઓ વધારે છે. હજી પણ ગુજરાતીમાં સાહિત્યિક વિષય સિવાય અન્ય વિષયોમાં બહુ જુજ ખેડાણ થયું છે. વિજ્ઞાન, ટેકનોલોજી, કળા, ઇતિહાસને લગતા બ્લોગ કે વેબસાઈટ એકાદ અપવાદને બાદ કરતા નહીંવત્ છે.